2 wat Wiese glo vermoor, vra nie borgtog | Netwerk24
Deur Jana Breytenbach 07 Desember 2017 17:01
Die twee mans wat weens die moord op Eric Wiese (80), voormalige finansiële hoof van Naspers, teregstaan, sal oor drie maande weer in die hof verskyn.
Dit kom nadat die saak reeds vir twee maande tot Donderdag uitgestel was om die ondersoek af te handel.
Die twee, Vuyolwethu Mgemane (30) en Nomfundo Mishawu, het Donderdag vlugtig in die landdroshof in Kaapstad verskyn.
Wiese is vermoedelik aangerand en toe verwurg. Die beskuldigdes is glo deur hul vingerafdrukke met die misdaad verbind. Daar was ook ’n selfoon en beeldmateriaal van kringtelevisie wat tot hul inhegtenisneming gelei het.
Wiese se lyk is op 4 Augustus in sy huis in Higgovale, Kaapstad, gevind. Sy selfoon is tot in Guguletu nagespoor waar die beskuldigdes aangekeer is.
Mgemane en Mishawu het by hul vorige verskyning gesê hulle gaan nie om borgtog aansoek doen nie en het aansoek gedoen om regshulp. Hulle word in die Pollsmoor-gevangenis aangehou.
Hulle het Donderdag via satelliet-televisieverbinding vanaf die gevangenis verskyn en die saak is tot 2 Maart 2018 uitgestel.
Meer oor: Eric Wiese | Naspers | Moord-Verhoor
2 wat Naspers-hoë glo vermoor weer in hof
‘Waarom ’n ou man vermoor vir waardelose goed?’
Man en vrou voor oor Wiese-moord